# КРИТЕРИЈУМИ ОЦЕЊИВАЊА У ПОДРУЧЈУ РАДА МАШИНСТВО И ОБРАДА МЕТАЛА

**Активности наставника**

Саопштава наставне садржаје, организује и усмерава процес учења, процењује и оцењује ниво и квaлитет усвојености знања, преноси теоријска и практична знања, упознаје ученике са методама и техникама успешног учења...

**Активности ученика**

Усвајање знања, понављање, опажање, откривање и увиђање законитости и процеса, вежбање, израда и презентовање самосталних радова, посматрање, стварање, закључивање, учешће у дискусији, анализирање података, чињеница, информација...

**Методе  рада**

Монолошка, дијалошка, текст-метода, дискусија, илустративна, демонстративна,практичан рад ...

**Оцењивање**

Оцењује се теоретско знање ученика, практична примена знања, самостална израда практичних и графичких  радова , учешће и рад на часу.

Оцењује се усменим и писаним испитивањем, израдом самосталних радова, писменим задацима, тестовима, домаћим задацима.

Оцењивање је бројчано.

 Документација која прати процес оцењивања је дневник, домаћи задаци, тестови. Оцењивање је континуиран процес .​

**Критеријуми за оцењивање**

**Оцену одличан 5 добија ученик који је у стању да:**

1) примењује знања, укључујући и методолошка, у сложеним и непознатим ситуацијама; самостастално и на креативан начин објашњава и критички разматра сложене садржинске целине и информације; процењује вредност теорија, идеја и ставова;

2) самостално извршава сложене радне задатке поштујући стандардизовану процедуру, захтеве безбедности и очувања околине, показује иницијативу и прилагођава извођење, начин рада и средства новим ситуацијама;

3) решава проблеме који имају и више решења, вреднује и образлаже решења и примењене поступке;

4) изражава се на различите начине укључујући и коришћење информационих технологија;

5) доприноси групном раду продукцијом идеја, иницира и организује поделу улога и задатака; уважава мишљења других чланова групе и помаже им у реализацији њихових задатака, посебно у систуацији застоја у групном раду; фокусиран је на заједнички циљ групног рада и преузима одговорност за реализацију продуката у задатом временском оквиру;

6) бира, повезује и вреднује различите врсте и изворе података;

7) континуирано показује заинтересованост и одговорност према сопственом процесу учења, уважава препоруке за напредовање и реализује их.

**Оцену врло добар 4 добија ученик који је у стању да:**

1) уме да анализира проблем, изврши избор одговарајуће процедуре и поступака у решавању нових проблемских ситуација;

2) самостално извршава сложене радне задатке према стандардизованој процедури, бира прибор и алате у складу са задатком и захтевима безбедности и очувања здравља и околине;

3) логички организује и самостално тумачи сложене садржинске целине и информације;

4) изражава се на различите начине укључујући и коришћење информационих технологија;

5) планира динамику рада, организује активности у групи, реализује сопствене задатке имајући на уму планиране заједничке продукте групног рада;

6) пореди и разврстава различите врсте података према више критеријума истовремено;

7) континуирано показује заинтересованост и одговорност према сопственом процесу учења, уважава препоруке за напредовање и углавном их реализује.

**Оцену добар 3 добија ученик који је у стању да:**

1) разуме и самостално објашњава основне појмове и везе између њих;

2) самостално извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;

3) бира и примењује одговарајуће поступке и процедуре у решавању проблемских ситуација у познатом контексту;

4) уме јасно да искаже одређени садржај у складу са захтевом на одговарајући начин укључујући коришћење информационих технологија;

5) извршава додељене задатке у складу са циљевима, очекиваним продуктима и планираном динамиком рада у групи; уважава чланове тима и различитост идеја;

6) показује заинтересованост за сопствени процес учења, уважава препоруке за напредовање и делимично их реализује.

**Оцену довољан 2 добија ученик који је у стању да**:

1) познаје и разуме кључне појмове и информације и повезује их на основу задатог критеријунма;

2) примењује одговарајуће поступке и процедуре у решавању једноставних проблемских ситуација у познатом контексту;

3) уз инструкције извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;

4)уме јасно да искаже појединости у оквиру одређеног садржаја укључујући и коришћење информационих технологија;

5) извршава додељене задатке искључиво на захтев и уз подршку осталих чланова групе; уважава чланове тима и различитост идеја;

6) повремено показује заинтересованост за сопствени процес учења, а препоруке за напредовање реализује уз стално праћење.

Оцену недовољан (1) добија ученик који не испуњава критеријуме за оцену довољан (2) и не показује заинтересованост за сопствени процес учења, не доноси потребан прибор ни свеску нити показује било какав напредак.

Када су питању писмене провере знања ослањамо се на скалу која изражва однос између процента тачних одговора и одговарајуће оцене:

|  |  |
| --- | --- |
| За ученике трогодишњих образовних профила: | За ученике четворогодишњег образовног профила: |
| Преценат тачних одговора | Оцена | Преценат тачних одговора | Оцена |
| од 81%-до 100% | одличан (5) | од 86%-до 100% | одличан (5) |
| од 66%-до 80% | врло добар (4) | од 71%-до 85% | врло добар (4) |
| Од 51%-65% | добар (3) | Од 56%-70% | добар (3) |
| од 30%-50% | довољан (2) | од 40%-55% | довољан (2) |
| испод 30% | недовољан (1) | испод 40% | недовољан (1) |